

Kontrakt

## *§ 1 Parterne*

Mellem

Brand & Redning Køge (Beredskabet)

Tigervej 8

4600 Køge

CVR nr.: 29189374

Og

[Leverandør]

[Adresse]

[Postnummer By]

[Cvr nr.:]

Er der indgået en kontrakt om køb af udstyr som specificeret i Bilag 1 Tilbudsliste.

## *§ 2 Aftalegrundlag*

Kontrakten bestemmer Beredskabets og Leverandørens forpligtigelser og rettigheder.

Aftalegrundlaget består i prioriteret rækkefølge af:

1. Nærværende kontrakt mellem Leverandøren og Beredskabet
2. Udfyldt Bilag 1 Tilbudsliste
3. Leverandørens tilbud af [dato]

Kontraktens indgås på baggrund af Beredskabets tilbudsindhentning medio 2023.

## *§ 3 Kontraktens omfang*

Nærværende kontrakt gælder levering af udstyr specificeret i Bilag 1 Tilbudsliste.

## *§ 4 Aftaleperiode*

Kontrakten er gældende fra dato for underskrift og indtil det sidste udstyr er leveret.

## *§ 5 Pris*

Prisen for udstyret er angivet i Bilag 1 Tilbudsliste.

Prisregulering finder ikke sted i kontraktperioden.

Den angivne pris indbefatter alle omkostninger, som Leverandøren afholder i forbindelse med leverancen.

## *§ 6 Garanti*

Leverandøren yder garanti på det leverede udstyr.

I Bilag 1 Tilbudslisten har Leverandør ud for produktet angivet garantiperiode.

Garantien dækker mangel eller defekt som opstår ved almindelig brug af udstyret.

***§ 7 Levering***

Levering finder sted til Brand & Redning Køge, Tigervej 8, 4600 Køge, på denne adresse. Der kan foretages dellevering af tilbudt udstyr.

I Bilag 1 Tilbudslisten har Leverandøren angivet leveringsdato for produkterne.

Der opkræves bod hvis leveringstiden for et produkt overskrider den oplyste leveringsdato med mere end 3 uger.

Boden udgør 2 % pr. påbegyndt uge, beregnet ud fra produktets tilbudspris.

***§ 8 Mangel***

Der foreligger mangel eller defekt, hvis kvaliteten af udstyret ikke svarer til det, som Beredskabet med føje kan forvente.

Udbedring af fejl og mangler, som er dækket af garantiperioden skal ske inden for 15 arbejdsdage, fra kravet er fremkommet til Leverandøren.

Hvis udstyr er leveret af underleverandør hæfter Leverandøren på ganske samme måde som sine egne forhold.

## *§ 9 Fakturering*

Fakturering skal ske til Beredskabet.

Fakturaer og kreditnotaer skal fremsendes til EAN nr.: i OIOUBL-format på EAN.nr. 5798007766832, via Nemhandel-infrastrukturen OIORASP og indeholde følgende:

Udstedelsesdato (fakturadato)

Fakturanummer

Leverandørens CVR/SE-nummer

Leverandørens navn og adresse samt Kommunens navn og adresse

Omfang og art af de leverede produkter /ydelser

Pris pr. enhed eks. moms

Rekvirent hos Kommunen Rekvisitionsnummer

ID-nummer

Fakturering kan finde sted successivt på baggrund af levering af udstyr.

## *§ 10 Betalingsbetingelser*

14 dage netto.

## *§ 11 Offentligt påbud*

Leverandøren er forpligtet til at overholde alle gældende direktiver, love, bekendtgørelser, myndighedskrav og regler/påbud, på tidspunktet for indgåelse af kontrakten.

## *§ 12 Kvalitet*

Leverandøren skal overholde kravspecifikation bilag 1 og kvaliteten i øvrigt skal være i overensstemmelse med leverandørens tilbud.

## *§ 13 Etik*

Beredskabet forudsætter, at Leverandøren og dennes underleverandører overholder internationale konventioner tiltrådt af Danmark herunder, men ikke begrænset til, følgende grundlæggende ILO-konventioner:

* Tvangsarbejde (ILO-konvention nr. 29 og 105)
* Ingen diskrimination i ansættelsen (ILO-konvention nr. 100 og 111)
* Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182)
* Sikkert og sundt arbejdsmiljø (ILO-konvention nr. 155) samt
* Organisationsfrihed og ret til kollektive forhandlinger (ILO-konvention nr. 87, 98 og 135) inden for rammerne af gældende lovgivning.
* ILO-konvention nr. 94 vedrørende løn- og ansættelsesforhold

Det forudsættes desuden, at Leverandøren og dennes underleverandører respekterer grundlæggende menneskerettigheder, herunder lever op til FN´s Menneskerettighedserklæring og Den Europæiske Menneskerettighedskonvention.

## *§ 14 Underskrift*

Nærværende kontrakt underskrives digitalt, hvoraf der udleveres én underskrevet kontrakt til hver part.

 Dato: Dato

Brand & Redning Køge [Leverandør]

Søren Rasmussen [navn]

Beredskabschef [Titel]